stanford-oval/wikipedia huggingface dataset:
גיא זהר
הערות שוליים

↑  שלי פריצקר, בעקבות ההתנצלות: גיא זהר הודיע בשידור חי על פרישתו מהגשת מהדורת שישי של ערוץ 10, באתר כלכליסט, 9 בספטמבר 2011
↑  רן בוקר, גיא זהר התפטר מהגשת "השבוע" בשידור חי, באתר ynet, 9 בספטמבר 2011
↑  יואב יצחק, לערוץ עשר אין כסף לאוקטובר, באתר News1 מחלקה ראשונה, 17 בספטמבר 2011
↑  לי-אור אברבך, ‏חדשות 10 הופכת נשית בלבד: טלי מורנו במקום גיא זהר, באתר גלובס, 22 באוגוסט 2013
↑  רן בוקר, ערוץ 10: טלי מורנו במקום גיא זהר, באתר ynet, 22 באוגוסט 2013
↑  רן בוקר, גיא זהר יחליף את גבי גזית ברדיו ללא הפסקה, באתר ynet, 1 בספטמבר 2013
↑   אריאנה מלמד, גיא זהר לא מתעקש שתבכו: כך נראית טלוויזיה שנעשתה בתבונה, באתר הארץ, 13 במרץ 2018
↑  אלכסנדר כץ, גיא זהר מצטרף לתאגיד כאן; צפוי להוביל תכנית תחקירים, באתר אייס, 1 בנובמבר 2018
↑  אלכסנדר כץ, ועד עובדי התאגיד ניסה למנוע את צילומי התכנית של גיא זהר, באתר אייס, 12 בפברואר 2019
↑  מהצד השני עם גיא זהר | כאן, באתר כאן-תאגיד השידור הישראלי
↑  הזוכים והזוכות פרסי הטלוויזיה 2020, באתר www.israelfilmacademy.co.il
| --- | --- |
בקרת זהויות :  NLI: 987007302918005171  ISNI: 0000 0004 0228 5214  VIAF: 297492067   WorldCat (עם VIAF): 297492067
דוד וינקרנץ

| --- | --- |
אין תמונה חופשית
 לידה:  1947 (בן 77 בערך)
 מוקד פעילות:  ישראל 
 סוגה:  מוזיקה חסידית 
 שפה מועדפת:  עברית 
 כלי נגינה:  אקורדיון 
 
דוד צבי וינקרנץ (נולד ב-1947) הוא מוזיקאי ומלחין ישראלי.
ביוגרפיה

בשנת 1964 זכה וינקרנץ, שהיה תושב זכרון יעקב בתואר חתן התנ"ך לנוער בשומרון, בחידון של תנועת הנוער העובד והלומד.
דוד וינקרנץ התפרסם בשירו "יברכך", שמילותיו הן מספר תהלים, פרק קכ"ח, פסוקים ה'–ו', שזכה במקום ראשון בפסטיבל הזמר החסידי השני, בשנת 1970, בביצועה של אילנה רובינא.
וינקרנץ נהג ללוות את "הרב המרקד", שלמה קרליבך באקורדיון בהופעותיו בישראל. הוא מרבה לנצח על חבורות זמר וכן עורך אירועי שירה בציבור.
הערות שוליים

↑  הנער דוד וינקרנץ - חתן התנ"ך בשומרון, מעריב, 10 בדצמבר 1964
↑  יעקב העליון, פסטיבל מאורגן היטב, נעים ומהנה, מעריב, 12 בנובמבר 1970
אשר הימברג, הראשון והשלישי בפסטיבל החסידי, מעריב, 1 בדצמבר 1970
↑  דויד צבי - ויינקרנץ (מוזיקאי) בהילולת הרב קרליבך זצ"ל, אתר יוטיוב
| --- | --- |
בקרת זהויות :  MusicBrainz: 1e854391-4293-4fd1-b3b1-0782bf66d906 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
גלוקוז-6-פוספט

גלוקוז-6-פוספט היא נגזרת של הסוכר גלוקוז המכילה קבוצת פוספט על פחמן מספר 6. מטבוליט זה נפוץ מאוד בתאים כיוון שהרוב הגדול של הגלוקוז שנכנס לתאים עובר זרחון בצורה זו. קיימים מספר מסלולים מטבוליים בתא המנצלים גלוקוז 6-פוספט; השניים העיקריים הם הגליקוליזה ומסלול הפנטוז פוספט. בנוסף למסלולים אלו, גלוקוז-6-פוספט יכול להיארז כמקור אחסון בתור גליקוגן (בתאים אנימליים) או כתאית (בצמחים). הגליקוגן נפוץ בכבד ובשרירים בצורת אצל מרבית בעלי החיים הרב תאיים. בשאר האורגניזמים אחסון תאית או גליקוגן מתבצע באברונים תוך-תאיים.
גלוקוז-6-פוספט
יצירת גלוקוז-6-פוספט > מגלוקוז

בתוך התא גלוקוז-6-פוספט נוצר על ידי זרחון של מולקולת גלוקוז בפחמן מס 6. פעולה זו מזורזת, ברוב התאים, על ידי האנזים הקסוקינאז. בבעלי חיים מפותחים יותר פועל האנזים גלוקוקינאז בתאים מסוימים, בדרך כלל בתאי הכבד. בריאקציה זו נצרכת מולקולת ATP אחת. הסיבה העיקרית לזרחון זה היא כדי למנוע דיפוזיה של גלוקוז מהתא דרך הממברנה או דרך נשאי גלוקוז.
יצירת גלוקוז-6-פוספט > מגליקוגן

פירוק הפולימר גליקוגן ליחידות גלוקוז-1-פוספט, על ידי האנזים גליקוגן פוספורילאז בתהליך הגליקוגנאוליזה (glycogenolysis), ממשיך בדרך כלל ליצירה של גלוקוז-6-פוספט בתגובה אותה מזרז האנזים פוספוגלוקומוטאז. כעת ניתן להשתמש בגלוקוז-6-פוספט לתהליך הגליקוליזה או לשחרר את קבוצת הפוספט מגלוקוז-6-פוספט לקבלת סוכר גלוקוז חופשי היכולה לעבור את הממברנה ולצאת אל מחזור הדם.
ניצול גלוקוז-6-פוספט > מסלול הפנטוז פוספט

כאשר יחס +NADP ל- NADPH עולה (ירידה בכוח המחזר בתא) גלוקוז 6-פוספט עובר חימצון (תוך חיזור +NAD ל- NADH). תגובה הפיכה זו היא השלב ההתחלתי של מסלול הפנטוז-פוספט שמייצר את הקופקטור NADPH ואת ריבולוז-5-פוספט שהוא מקור פחמן לייצור מולקולות אחרות. תהליך זה מתרחש גם כאשר הגוף זקוק לנוקלואיטידים לשם בנייה ויצירת דנ"א.
ניצול גלוקוז-6-פוספט > גליקוליזה

כאשר הגוף זקוק לאנרגיה או לשלד פחממני לצורך סינתזה, גלוקוז-6-פוספט נכנס למסלול הגליקוליזה, שם הוא נהפך, בתחילה, לפרוקטוז-6-פוספט על ידי האנזים פוספוגלוקוז איזומרז. בתום התהליך הקטבולי מופקות מולקולות ATP (רווח באנרגיה).
ניצול גלוקוז-6-פוספט > אחסון כגליקוגן

כאשר רמת הגלוקוז בדם גבוהה, הגוף מאחסן את הגלוקוז העודף כגליקוגן. גלוקוז-6-פוספט עוברת איזומריזציה על ידי האנזים פוספוגלוקומוטאז לגלוקוז-1-פוספט וממולקולה זו, ביחד עם uridine triphosphate (UTP), מתקבל UDP-גלוקוז. לאחר מכן, האנזים גליקוגן סינטאז, מוסיף את יחידת הגלוקוז של UDP-גלוקוז לשרשרת גדלה של גליקוגן. כאשר רמת הגלוקוז בדם נמוכה, גליקוגן סינטאז מעוכב באמצעות זרחונו על ידי פרוטאין קינאז, ובניית המאגר מעוכבת.
ניצול גלוקוז-6-פוספט > מסלול הגלוקונאוגנזה

במסלול הגלוקונאוגנזה, המתרחש בכבד ובכליות גלוקוז-6-פוספט הוא המטבוליט האחרון לפני גלוקוז. במידה והמסלול ממשיך לאגירת גלוקוז הפוספט אינו מוסר אלא עובר איזומריזציה לעמדה 1 (ראו: אחסון כגליקוגן, בערך זה). במידה והגוף נמצא בתנאי הרעבה הגלוקוז מיועד להפרשה למחזור הדם. במקרה זה האנזים גלוקוז 6-פוספטאז מסיר את הפוספט בריאקצית הידרוליזה והגלוקוז משתחרר למחזור הדם.
ראו גם

גלוקוז
גלוקוז-1-פוספט
גליקוגן
גליקוליזה
מסלול הפנטוז-פוספט
דינגו

ערך זה עוסק בכלב פרא אוסטרלי. אם התכוונתם למשמעות אחרת, ראו .
| דינגו |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: כלב
מין:: זאב מצוי
תת־מין:: דינגו
שם מדעי
 Canis lupus dingo ‏מייר, 1793
תחום תפוצה
 

דינגו זכר עם צאצאיו
דינגו באי פרייזר
דִּינְגּוֹ (שם מדעי: Canis lupus dingo) הוא כלב פרא המצוי בעיקר ביבשת אוסטרליה. מוצאו במזרח אסיה. רגליו גבוהות, ומראהו הכללי דומה לכלב מבוית. צבעו בדרך כלל צהוב אדמדם ולפעמים שחור מעורב בצהוב. אורכו הממוצע 1.2 מטר מהאף לקצה הזנב, גובהו כ-58 ס"מ ומשקלו הממוצע נע בין 13 ל-20 ק"ג. לדינגו חוש ריח מפותח בעזרתו הוא מוצא את טרפו. ניזון מזוחלים כגון נחשים ולטאות, ממכרסמים כגון ארנבות וחולדות, ומיונקים כגון חיות כיס בגדלים שונים וכן מחזירי בר וכדומה. נחשב למזיק בקרב החוואים באוסטרליה בשל טריפת כבשים, עיזים ועגלים, ואף על פי שהוא מוגן בחוק, מושמד על ידם במספרים גדולים. קיימים מספר דיווחים על טריפת בני אדם באוסטרליה על ידי הדינגו. עקב ריבוי מסיבי עם כלבים מבויתים הוכרז על ידי איגוד השימור העולמי כפגיע.
מוצא

השאלה אודות מוצאו של הדינגו עוררה עניין זמן רב בקרב חוקרים רבים, אולם בשנת 2004 קבוצת חוקרים בינלאומית מטעם האוניברסיטה הלאומית למדע, פרסמה מחקר גנטי המצביע על כך שככל הנראה מוצאו של הדינגו הוא מכלבים מבויתים שהביאו עמם יורדי-ים שהגיעו מדרום סין לפני כ-5,000 שנה. במחקר זה נאספו דגימות מ-211 דינגו והושוו גנטית ל-676 כלבים מבויתים מרחבי העולם, ונמצא כי הדינגו קרוב ביותר לכלב שורק ניו-גינאי וכלבים מבויתים ממזרח אסיה. עוד נטען כי כשהאירופאים הגיעו לראשונה, במאה ה-17 ליבשת אוסטרליה, הדינגו כבר היה נפוץ מאוד וחי בעיקר כחיית בר עצמאית, אולם האבוריג'ינים באותה תקופה נהגו להחזיקם כחיות מחמד או למטרות צייד. הדינגו לא הצליח להגיע לאי טסמניה בשל עליית גובה פני הים והפרדת האי מהיבשת כ-6,000 שנה קודם לכן.
התנהגות

הדינגו פעילים יותר בלילה באזורים חמים, אולם פעילים ביום באזורים נוחים יותר. עיקר הפעילות שלהם מתרכז סביב עלות השחר ובין הערביים. תקופת הפעילות שלהם קצרה, לרוב פחות משעה, עם זמני מנוחה קצרים. יש להם שתי צורות תנועה: תנועת חיפוש, ככל הנראה קשורה לציד, ותנועה חוקרת, ככל הנראה נועדה ליצירת קשרים חברתיים. בדרך כלל דינגו נרתעים מבני אדם, אולם יש גם מקרים המראים אחרת, למשל בסביבת גנים לאומיים או פארקים, ובמשך הלילה נצפו כלבי דינגו גם בתוך ערים.
למרות שהדינגו נצפים לרוב כבודדים, במיוחד באזורים שהאדם משמיד אותם, רובם שייכים לקבוצות מיוחדות שחברי הקבוצה שבהם נפגשים לפרקי זמן קצרים, אולם נשארים יחד לאורך כל תקופת הרבייה לצורך גידול הגורים. דינגו הוא חיה חברתית ומורכבת עם טריטוריות מוגדרות בינם לבין הלהקות השכנות. פולשים לרוב ייהרגו. להקה תורכב משלושה עד 12 פרטים, לרוב מזוג האלפא מהשגר הנוכחי ומהשגר של השנה החולפת. אולם ישנם משתנים רבים המשפיעים על הרכב הלהקה. כך למשל, ככל הנראה התמחות בטרף גדול יותר מעודדת התנהגות חברתית אחרת והתהוות להקות גדולות יותר. בשנת בצורת הלהקות מתפזרות ושיעור התמותה, ללא קשר להיררכיה, גבוה מאוד.
ללהקות יש היררכיות שונות לזכרים ונקבות, והדירוג ההיררכי מתהווה לרוב באמצעות התנהגות אגרסיבית טקסית, בעיקר בקרב זכרים. קרבות רציניים נצפו לעיתים רחוקות.
התנהגות > צייד

הדינגו הורג את טרפו לרוב באמצעות נשיכה בגרון הטרף, והוא מסגל את הטקטיקה שלו בהתאם לסיטואציה. לציד טרף גדול יחברו 2 פרטים או יותר, בשל כוחו והסכנה הפוטנציאלית הנשקפת ממנו. לציד טרף קטן כגון ארנבות הם יפעלו כבודדים.
ציד קנגורו יהיה מוצלח יותר בשטחים פתוחים מאשר בשטחי צמחייה צפופה, ודינגו צעירים מוצאים את מותם יותר מהבוגרים במהלך ציד זה. בדרך כלל השיטה הטיפוסית לציד קנגורו גדול היא באמצעות רדיפתו על ידי חלק מהלהקה לעבר יתר הלהקה שממתינים בסתר. חברי הלהקה שממתינים לבואו של הקנגורו, מתמחים לרוב בשינוי מהיר של כיוון הריצה במהלך המרדף.
באזור מסוים באוסטרליה למדו הדינגו להבריח את הקנגורו לעבר גדר תייל שתחסום את נתיב ההימלטות. הוא גם נוהג להבריח את הקנגורו במורד מדרונות, מה שגורם לקנגורו לאבד שליטה וליפול.
הדינגו יטרוף בעלי כנף על הקרקע או אם הניסיון לעוף ממנה לא יהיה מהיר מספיק. דינגו יגנבו טרף של עופות דורסים, ונצפה מקרה כאשר 3 פרטים תיאמו התקפה על לטאת כוח.
בנוסף, הוכח כי הדינגו יודעים לדוג יצורים ימיים. ישנם גם דיווחים על כך שכמה פרטים חיים אך ורק על מזון מהאדם באמצעות גנבות, חיפוש שאריות ותחינות למזון, ולמעשה בחלקים מסוימים של אוסטרליה התנהגות זו ידועה היטב. משערים כי התנהגות זו עשויה לגרום לאיבוד אסטרטגיות ציד ומבנה חברתי.
התנהגות > רבייה

הדינגו מתרבה פעם בשנה, עונת הרבייה היא בין החודשים ינואר ליולי. רוב הנקבות בטבע מתחילות להתרבות בגיל שנתיים, ובתוך להקה נקבת האלפא מתייחמת לפני האחרות בלהקה ותדכא אקטיבית נקבות אחרות מלהזדווג. באופן כללי בלהקה רק זוג האלפא יזדווג ויתר חברי הלהקה יסייעו בגידול הגורים, נקבת האלפא תהרוג גורים של נקבות אחרות בלהקה. כשלא בלהקה כל זוג נתון עשוי להתרבות. בגיל 3 שבועות הגורים יעזבו את המאורה בפעם הראשונה ויעזבו אותה לצמיתות בגיל 8 שבועות. הגורים יסיירו ברדיוס של 3 ק"מ מהמאורה, ולמסעות ארוכים יזכו לליווי פרטים בוגרים. בגיל 10 שבועות הגורים יתחילו לצרוך מזון מוצק. הגורים יהפכו לעצמאיים בין הגילאים 3 חודשים לחצי שנה, ויעזבו את הלהקה בשלב מאוחר יותר עד עונת הרבייה הבאה. לרוב לאחר הולדת הגורים, הגורים ממשיכים במסעם עם האב.
הדינגו והאדם

למרות מראהו כשל כלב מבוית, הדינגו בעל לסת חזקה ונשיכתו מסיבה נזק רב ומרסקת עצמות.
יחסם של תושבים באוסטרליה ללהקות הדינגו הוא שלילי, בעקבות ריבוי התקפות על בני אדם וחיות המשק. כך למשל, בין 1995 ל-2001 היו 20 מקרים של תקיפת בני אדם על ידי דינגו באי פרייזר שבקווינסלנד. ב-2001 נהרג ילד בן 9 בהתקפה כזו, והדבר גרם לתושבים להרוג 65 מתוך 200 הכלבים שחיו על האי, למרות היותם מין מוגן. בספטמבר 2006 הרגו פקחים דינגו שתקף ילד בן 4 ששיחק בחוף הים באי.
הדינגו למד לצוד חיות משק כגון כבשים ועגלים מחוות ושטחים חקלאיים, וחיות אלה הן טרף קל בעיקר בעונות בצורת. הדינגו נחשב לטורף העיקרי של חיות המשק, וחוואים משמידים אותם בהמוניהם חרף החוק האוסטרלי הקובע כי הדינגו הוא חיה מוגנת.
קיימת סברה לפיה האדם שהכניס את הדינגו ליבשת גרם לכך שהדינגו דחק אל הכחדה את טורף העל יליד היבשת, זאב הכיס. כיום הדינגו ממלא את מקומו של זאב הכיס שנכחד כנראה ב-1936, והוא מווסת ומבריא את אוכלוסיית יונקי הכיס באוסטרליה על ידי טריפת החלשים והחולים.
כ-80 אחוזים מאוכלוסיית הדינגו נחשבים בני כלאיים כתוצאה מזיווג עם כלבים מבויתים, ובשל כך הוכרז תת-המין כפגיע.
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
1 2  The IUCN Red List of Threatened Species – Canis lupus ssp. dingo
↑  origin of the Australian dingo, obtained from the study of mitochondrial DNA – NCBI
1 2  A genetic analysis of the Australian dingo - BBC
| --- | --- |
בקרת זהויות :  NLI: 987007555316705171  NKC: ph451650
גלנטיס

| --- | --- |

 מקום הקמה:  סטוקהולם 
 תקופת הפעילות:  מ-2012 
 סוגה:  מוזיקת האוס, פיוצ'ר האוס, דיפ האוס, ביג רום האוס, אלקטרו האוס, האוס פרוגרסיבי, אלקטרופופ 
 חברת תקליטים:  אטלנטיק רקורדס, ביג ביט רקורדס 
 www.wearegalantis.com
 פרופיל ב-IMDb
 חברים
 כריסטיאן קרלסון
 חברים לשעבר
 לינוס אקלו
 
גלנטיס (באנגלית: Galantis) הוא צמד מוזיקלי שוודי, המורכב מכריסטיאן קרלסון ולינוס אקלו.
היסטוריה > 2012–2014: פריצה בין-לאומית

לאחר שהקימו את הלהקה ב-2012, הצמד הוציא את המיני-אלבום הראשון שלהם, Raveheart. באמצע 2013, הם הוחתמו בחברות התקליטים אטלנטיק רקורדס וביג ביט רקורדס.
ב-1 באפריל 2014, הצמד הוציא את המיני-אלבום השני שלהם, Galantis.‏ בין השירים שנמצאים במיני-אלבום נמצא השיר "You". השיר היה השיר השמיני המושמע ביותר בשזאם. השיר הגיע, בשיאו, למקום ה-19 במצעד השירים מתחת להוט 100.
ב-5 באוקטובר 2014, הצמד הוציא את השיר "Runaway (U & I)". מאוחר יותר, השיר הגיע לראש המצעדים הגלובליים והוויראליים של ספוטיפיי, לעשרת הגדולים במספר מצעדי מוזיקה ברחבי אירופה, ארצות הברית, ניו זילנד ואוסטרליה.
היסטוריה > 2015: Pharmacy

ב-23 בפברואר 2015, הצמד הוציא את השיר "Gold Dust". השיר הגיע, בשיאו, למקום ה-26 במצעד שירי הדאנס/אלקטרוני.
ב-20 באפריל 2015, הצמד הוציא את השיר "Peanut Butter Jelly". השיר הגיע, בשיאו, למקום הראשון במקסיקו ובמצעד הדאנס האוסטרלי, ולמקום השלישי במצעד הסינגלים האוסטרלי, במצעד הסינגלים הסקוטי ובמצעד הדאנס הבריטי.
ב-8 ביוני 2015, הצמד הוציא את אלבום האולפן הראשון שלה, Pharmacy.‏
הצמד יצא לסיבוב הופעות לתמיכה באלבום ברחבי אמריקה הצפונית ואירופה במאי–אוגוסט 2015.
היסטוריה > 2016–2017: The Aviary

ב-31 במרץ 2016, הצמד הוציא את השיר "No Money". השיר הגיע, בשיאו, למקום ה-88 בבילבורד הוט 100.
ב-11 באוגוסט 2016, הצמד הוציא, בשיתוף פעולה עם East & Young, את השיר "Make Me Feel". השיר מופיע בפסקול של הסרט האמריקאי, XOXO (אנ'). השיר הגיע, בשיאו, למקום התשיעי בשוודיה ולמקום ה-99 באוסטרליה.
ב-30 בספטמבר 2016, הצמד הוציא, בשיתוף פעולה עם Hook n Sling (אנ'), את השיר "Love on Me". השיר הגיע, בשיאו, למקום ה-4 במצעד הדאנס הבריטי.
ב-15 בדצמבר 2016, הצמד הוציא את השיר "Pillow Fight". השיר הגיע, בשיאו, למקום ה-19 במצעד שירי הדאנס/אלקטרוני.
ב-17 בפברואר 2017, הצמד הוציא את השיר "Rich Boy". השיר הגיע, בשיאו, למקום ה-13 בשוודיה ולמקום ה-20 בסקוטלנד.
ב-5 במאי 2017, הצמד הוציא את השיר "Hunter". השיר הגיע, בשיאו, למקום התשיעי בניו זילנד וצ'כיה.
ב-12 ביולי 2017, הצמד הוציא את הסינגל השיווקי "True Feeling". השיר הגיע, בשיאו, למקום הראשון בשוודיה.
ב-1 בספטמבר 2017, הצמד הוציא את הסינגל השיווקי "Girls on Boys". השיר הגיע, בשיאו, למקום השלישי בניו זילנד ושוודיה.
ב-15 בספטמבר 2017, הצמד הוציא את אלבום האולפן השני של הצמד, The Aviary.‏
היסטוריה > 2018–2020: Church

ב-18 באפריל 2018, הצמד הוציא, בשיתוף פעולה עם אפי (אנ'), את השיר "Spaceship". השיר הגיע, בשיאו, למקום ה-92 בשוודיה.
ב-13 ביולי 2018, הצמד הוציא, בשיתוף פעולה עם MAX, את השיר "Satisfied". השיר הגיע, בשיאו, למקום ה-85 בשוודיה ולמקום ה-39 בניו זילנד.
ב-31 בינואר 2019, הצמד הוציא, בשיתוף פעולה עם ואן ריפאבליק, את השיר "Bones". השיר הגיע, בשיאו, למקום הראשון בפלנדריה ולמקום הרביעי בגרמניה.
ב-27 בספטמבר 2019, הצמד הוציא את השיר "Holy Water". השיר הגיע, בשיאו, למקום השביעי בשוודיה ולמקום ה-27 במצעד שירי הדאנס/אלקטרוני.
ב-25 באוקטובר 2019, הצמד הוציא, בשיתוף פעולה עם דולי פרטון ו-Mr. Probz, את השיר "Faith". השיר הגיע, בשיאו, למקום הראשון בשוודיה.
ב-13 בינואר 2020, הצמד הוציא, בשיתוף פעולה עם צ'ארלי XCX, את השיר "We Are Born to Play".
ב-7 בפברואר 2020, הצמד הוציא את אלבום המוזיקה השלישי שלהם, Church.‏
היסטוריה > 2020–הווה: סינגלים חדשים

ב-8 בינואר 2021, הצמד הוציא, בשיתוף פעולה עם Jvke, את השיר "Dandelion". השיר הגיע, בשיאו, למקום השביעי בשוודיה.
ב-21 במאי 2021, הצמד הוציא, בשיתוף פעולה עם הדי ג'יי הצרפתי, דייוויד גטה, ולהקהת הבנות הבריטית, ליטל מיקס, את השיר "Heartbreak Anthem".
ב-24 בנובמבר 2021, הצמד הוציא, בשיתוף פעולה עם יירס אנד יירס, את השיר "Sweet Talker". השיר הגיע, בשיאו, למקום השני בשוודיה.
ב-25 בפברואר 2022, הצמד הוציא, בשיתוף פעולה עם הזרמת הבריטית, בקי היל, את השיר "Run". השיר הגיע, בשיאו, למקום השביעי במצעד הדאנס הבריטי, ולמקום התשיעי בשוודיה.
ב-18 במרץ 2022, הצמד הוציא, בשיתוף פעולה עם מייבל וג'קס ג'ונס, את השיר "Good Luck". השיר הגיע, בשיאו, למקום ה-45 במצעד הסינגלים הבריטי.
ב-22 באפריל 2022, הצמד הוציא גרסת רמיקס לשיר "Fading Like a Flower (Every Time You Leave)" של רוקסט. השיר הגיע, בשיאו, למקום ה-90 בשוודיה.
דיסקוגרפיה > אלבומי אולפן

2015: Pharmacy
2017: The Aviary
2020: Church
דיסקוגרפיה > מיני-אלבומים

2012: Raveheart
2014: Galantis
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2016 | פרס גראמי | הקלטת הדאנס/אלקטרונית הטובה ביותר | "Runaway (U & I)" | מועמדות |  |
| 2016 | פרסי מוזיקת הדאנס הבין-לאומיים | השיר האלקטרו/האוס פרוגרסיבי הטוב ביותר | "Peanut Butter Jelly" | מועמדות |  |
| 2016 | פרסי מוזיקת הדאנס הבין-לאומיים | הוודיאו קליפ הטוב ביותר | "Peanut Butter Jelly" | מועמדות |  |
| 2016 | פרסי מוזיקת הדאנס הבין-לאומיים | התקליטן האלקטרו/האוס פרוגרסיבי הטוב ביותר | עצמם | מועמדות |  |
| 2016 | פרסי מוזיקת הדאנס הבין-לאומיים | הלהקה הטובה ביותר | עצמם | מועמדות |  |
| 2016 | פרסי מוזיקת הדאנס הבין-לאומיים | הקלטת האולפן הטובה ביותר באורך מלא | Pharmacy | מועמדות |  |
| 2016 | פרסי המוזיקה האלקטרונית | אלבום השנה | Pharmacy | מועמדות |  |
| 2016 | פרסי המוזיקה האלקטרונית | סינגל השנה | "Runaway (U & I)" | מועמדות |  |
| 2016 | פרסי המוזיקה של MTV אירופה | האמן השוודי הטוב ביותר | עצמם | מועמדות |  |
| 2016 | פרסי המוזיקה של NRJ | התקליטן החדש הטוב ביותר | עצמם | מועמדות |  |
| 2017 | פרסי המוזיקה של MTV אירופה | האמן השוודי הטוב ביותר | עצמם | מועמדות |  |
| 2022 | פרסי המוזיקה הבריטית | שיר בריטי | "Heartbreak Anthem" (יחד עם דייוויד גטה וליטל מיקס) | מועמדות |  |
| 2022 | פרסי המוזיקה של iHeartRadio | שיר הדאנס של השנה | "Heartbreak Anthem" (יחד עם דייוויד גטה וליטל מיקס) | מועמדות |  |
| 2022 | גראמיס | שיר האלקטרו/דאנס של השנה | "Heartbreak Anthem"/"Dandelion"/"Alien" | מועמדות |  |
דוד ומשה

בית הכנסת רבי דוד ומשה בשכונת מוסררה
הרב דוד וּמשה מתואר במסורת יהדות מרוקו כצדיק ומחולל נסים. לפי המסופר היה רב שמוצאו מירושלים, אשר סבב כשד"ר בין הקהילות היהודיות בהרי האטלס ושם נפטר בשנת 1171. מסופר בין היתר שביטל גזרה קשה שהפילה חללים רבים, יהודים ומוסלמים.
קברו נמצא בהרי האטלס, על יד הכפרים תמזירת ותמסתינת. בתחילת המאה ה-20 סומן קברו באבן. בסביבות מחצית המאה ה-20 נבנו במקום מצבה, אולם קבר, מקומות הדלקה וחדרי אירוח.
בית רבי דוד ומשה

בית רבי דוד ומשה הוא שמו של אתר בשכונת כנען בצפת, אשר הוקם ב-1973 לכבוד רבי דוד ומשה. מקים האתר הוא אברהם בן-חיים, באותה עת פועל ייעור בשנות הארבעים המוקדמות לחייו. הוא סיפר כי לאחר מלחמת יום הכיפורים נתגלתה לו בחלום דמותו של רבי דוד ומשה. באחד מן החלומות הודיע לו רבי דוד ומשה כי הוא עוזב את מרוקו ובא לשכון בביתו שבצפת. בעקבות החלום בנה בן-חיים חדר בביתו אשר כונה "החדר של הצדיק". בחדר היה ספסל עם מספר סידורי תפילה ותהילים, ועם השנים גדל המשכן ונוספו לבית חדרים נוספים. עד מהרה החלו לפקוד מתפללים את המקום.
מדי שנה בראש חודש חשוון, נערכת הילולה לזכרו של הצדיק, ומשתתפים בה אלפי בני אדם. בעקבות כך החלה עזיבה של דיירים מן השכונה. המתחם כיום מורכב ממרבית הבתים באזור וכולל חדר תפילה, בית כנסת, מגרש חנייה ומנגלים המשמשים את באי המקום. המקום זוכה לתמיכה מן העירייה, אשר תחילה התנגדה לקיומו.
הערות שוליים

↑  יורם בילו, שושביני הקדושים: חולמים מרפאות וצדיקים בספר העירוני בישראל, הוצאת הספרים של אוניברסיטת חיפה, תשס"ה 2005, עמ' 61, מסת"ב 965-311-060-8
בית רבי דוד ומשה בצפת
דו-קרב הדינוזאורים (מאובן)

דיורמה של טריצרטופס מגן על הגור שלו מפני טירנוזאורוס רקס.
איור של טריצרטופס נוגח בטירנוזאורוס ודוקר אותו בקרניו.
דו-קרב הדינוזאורים הוא כינוי למאובן שמקורו בתצורת הל קריק במונטנה. המאובן מורכב משלדים מאובנים של טירנוזאורוס רקס מתבגר וטריצרטופס סבוכים זה בזה וקבורים באבן חול. המסקנה שהשניים ערכו דו-קרב מגיעה מהפציעות הרבות שנגרמו לשני הדינוזאורים, כולל שן של הטירנוזאורוס המוטבעת בתוך הטריצרטופס, אף על פי שלא ידוע בוודאות האם הם אכן נקברו כשהם נלחמים זה בזה. המאובן נמצא ברשותו של מוזיאון צפון קרוליינה למדעי הטבע (אנ').
היסטוריה

הדגימה התגלתה בשנת 2006 במונטנה על ידי החוואים קלייטון פיפס, מארק איטמן וצ'אד אוקונור, בשטח שהיה שייך לשתי משפחות חוואים שונות, סברסון ומארי. החוואים ניסו ללא הצלחה למכור את המאובן למספר מוזיאונים, כולל המוזיאון הלאומי להיסטוריה של הטבע ומוזיאון הרי הרוקי. לאחר מכן ניסו החוואים למכור את הדגימה לקונה פרטי באמצעות מכירה פומבית, אך ללא הצלחה.
בשנת 2016 פנה לפיפס מוזיאון צפון קרוליינה למדעי הטבע, והחל במשא ומתן לרכישת המאובן. עם זאת, סוגיות משפטיות לגבי הבעלות החוקית על המאובנים האטו את המשא ומתן; אמנם השטח היה שייך למשפחת מארי, אך למשפחת סברסון הייתה זכות בעלות על המינרלים שבקרקע, והמחלוקת הייתה האם מאובנים יכולים להיחשב כמינרלים. לאחר ששני בתי משפט במדינה פסקו אחרת זה מזה, בשנת 2020 פסק בית המשפט העליון של מונטנה כי מאובנים אינם יכולים להיחשב למינרלים, מה שאיפשר את רכישת הדגימה בידי המוזיאון.
חשיבות מדעית

המאובן נחשב לאחד המאובנים השמורים והשלמים ביותר של שני המינים, כאשר הטירנוזאורוס שלם ב-98%, והוא השלם ביותר שנמצא אי פעם, לאחר שעקף את המאובן "סו". במאובן נשתמרו טביעות עור, איברים פנימיים, תוכן קיבה וחלבונים.
הערות שוליים

↑  Ashley Strickland, 'Dueling dinosaurs' fossils show Triceratops, T. rex, may have died after a battle, CNN, ‏2020-11-17 (באנגלית)
↑  WRAL, NC Museum of Natural Sciences unveils world's first complete T. rex, WRAL.com, ‏2020-11-17 (באנגלית)
↑  Pantuso, Phillip (2019-07-17). "Perhaps the best dinosaur fossil ever discovered. So why has hardly anyone seen it?". The Guardian (באנגלית בריטית). ISSN 0261-3077. נבדק ב-2023-08-27.
↑  The Associated Press, Millions at stake in Montana dinosaur fight: Are fossils minerals?, Los Angeles Times, ‏2019-11-08 (באנגלית אמריקאית)
↑  Smithsonian Magazine, Mike Sager, Will the Public Ever Get to See the "Dueling Dinosaurs"?, Smithsonian Magazine (באנגלית)
↑  Press, Associated (2020-11-17). "'Dueling dinosaurs' of Hell Creek find home in North Carolina museum". The Guardian (באנגלית בריטית). ISSN 0261-3077. נבדק ב-2023-08-27.
↑  Jonathon Keats, Montana's Dueling Dinosaurs To Fetch Up To $9 Million At Bonhams Auction, Forbes (באנגלית)
↑  'Dueling Dinosaurs' fossil, hidden from science for 14 years, could finally reveal its secrets, Science, ‏2020-11-17 (באנגלית)
↑  North Carolina Museum of Natural Sciences to receive the “Dueling Dinosaurs” | Programs and Events Calendar (באנגלית)
גלריית דגלי אמריקה הצפונית

רשימה זו כוללת את הדגלים שבהם נעשה שימוש באמריקה הצפונית לפי קטגוריות ולפי סדר הא'-ב':
דגלים בינלאומיים

| דגל | תאריך אימוץ | שימוש | תיאור |
| --- | --- | --- | --- |
|  |  | דגל האינטגרציה של מרכז אמריקה | סמל הארגון על שדה כחול. |
|  | 1984 | דגל המועצה הנורדית |  |
|  |  | דגל הקהילייה הקריבית | ביקולור אופקי בצבעי כחול בהיר וכהה, דיסקה צהובה בעלת מסגרת ירוקה במרכזו ובתוכה ראשי תיבות הארגון "CC". |
|  | 1994 | דגל הסכם הסחר החופשי של צפון אמריקה (NAFTA) | שילוב דגלי שלוש המדינות החברות בארגון: דגל ארצות הברית, דגל קנדה ודגל מקסיקו. |
|  | 1967 | דגל לה פרנקופוני |  |
|  | 14 באוקטובר 1953 | דגל נאט"ו | רקע כחול (פנטון 280) ובמרכזו מוטענת שושנת רוחות לבנה, עיגול לבן סביבה וארבעה קווים לבנים היוצאים ממנה. |
דגלים בינלאומיים > דגלי לאומים וקבוצות אתניות

| דגל | תאריך אימוץ | שימוש | תיאור |
| --- | --- | --- | --- |
|  |  | דגל תנועת האמריקנים-אינדיאנים (ילידים אמריקאים בארצות הברית) | ארבע רצועות אנכיות בצבעים שחור, צהוב, לבן וחום. מוטען בסמל בצבע חום המייצג את האומה. |
|  | המאה ה-19 | דגל שבט היאקוי | טריקולור בצבעים תכלת, לבן ואדום. הפס הלבן מוטען בסהר צהוב, צלב שחור ועיגול צהוב המסמל את השמש. בכל אחת מפינות הדגל כוכב מחומש צהוב. |
|  | 1971 | דגל אומת המיקמאק | צלב נורדי אדום על רקע לבן מוטען בכוכב מחומש וסהר אדומים בצמוד לתורן. |